|  |  |
| --- | --- |
|  | **OBEC ŠANDAL** |
| **Všeobecne záväzné nariadenie** | **Číslo: 2/2023** |

VŠEOBECNE ZÁVÄZNÉ NARIADENIE OBCE ŠANDAL č. 2/2023

o zákaze umiestnenia herní a kasín na území obce Šandal

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov*

|  |  |
| --- | --- |
| Vyvesený na úradnej tabuli obce dňa: | 18.10.2023 |
| Zverejnený na internetovej stránke obce dňa: | 18.10.2023 |
| Dátum začiatku lehoty na pripomienkové konanie: | 18.10.2023 |
| Dátum ukončenia lehoty pripomienkového konania: | 03.11.2023 |
| Vyhodnotenie pripomienok k návrhu VZN uskutočnené dňa: | 06.11.2023 |
| Pripomienky zasielať:* písomne na adresu: Obec Šandal, Šandal 15, 091 01
* elektronicky na adresu: obecsandal@gmail.com
 |

***Schválené*** *všeobecne záväzné nariadenie*

|  |  |
| --- | --- |
| Na rokovaní OZ v Šandale dňa: | 16.11.2023 |
| Vyhlásené vyvesením na úradnej tabuli obce dňa: | 24.11.2023 |
| VZN nadobúda účinnosť dňom: | 01.01.2024 |

Čl. 1

Obecné zastupiteľstvo v Šandale sa na svojom zasadnutí uznieslo v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s § 15 ods. 5 a § 79 ods. 3, 4 a 5 zákona č. 30/2019 Z.z. o hazardných hrách v znení neskorších zmien na vydaní tohto všeobecne záväzného nariadenia obce Šandal č. 2/2023 o zákaze umiestnenia herní a kasín na území obce Šandal (ďalej len „všeobecne záväzné nariadenie“).

Čl. 2

Obecné zastupiteľstvo v Šandale týmto všeobecne záväzným nariadením stanovuje na území obce Šandal:

1. zákaz umiestnenia herní v hoteloch, moteloch, penziónoch, v budovách pre obchod a služby, v budovách pre kultúru a na verejnú zábavu, v bytových domoch,
2. zákaz umiestnenia kasín v hoteloch, moteloch, penziónoch, v budovách pre obchod a služby, v budovách pre kultúru a na verejnú zábavu.

Čl. 3

Zákaz umiestnenia herní a kasín na území obce Šandal

1. Obec Šandal na celom území obce Šandal uplatňuje podmienku stanovenú § 15 ods. 5 zákona č. 30/2019 Z.z. o hazardných hrách v znení neskorších zmien a zároveň sa na celom území obce Šandal zakazuje umiestnenie herní v nasledovných budovách:
2. hotely, motely a penzióny,
3. budovy pre obchod a služby,
4. budovy pre kultúru a na verejnú zábavu,
5. bytové domy.
6. Zakazuje sa umiestnenie kasín na celom území obce Šandal v nasledovných budovách:
7. hotely, motely a penzióny,
8. budovy pre obchod a služby,
9. budovy pre kultúru a na verejnú zábavu.

Čl. 4

1. Toto všeobecne záväzné nariadenie bolo schválené na zasadnutí Obecného zastupiteľstva v Šandale konaného dňa 16.11.2023 uznesením č. 54/2023.
2. Toto všeobecne záväzné nariadenie nadobúda účinnosť pätnástym dňom od jeho vyvesenia.

Peter Šichula

starosta obce